Р.Ғ.Кузеев тарафынан был өлкәлә 9 этник миграция айырып күрһәтелә : 1 ) б.э.т. 2 мең йыллыҡ аҙ . — 1-се мең йыллыҡ башы — фин-уғыр ҡәбиләләре миграциялары ; 2 ) б.э.т. 1-се мең йыллыҡ — һинд-иран ҡәбиләләре хәрәкәтенең башланыуы ( б.э.т. 3 б . — б.э. 4 б . Башҡортостан сарматтар күсеп ултырыу үҙәктәренең береһенә әйләнә ) ; 3 ) 2 б . — һундарҙың Көнбайышҡа хәрәкәте ( ҡара : Халыҡтарҙың бөйөк күсенеше ) ; 4 ) 9 б . — бәшнәктәрҙең Азиянан Европаға миграцияһы ; 5 ) 10 б . — уғыҙҙарҙың һәм төркиҙәрҙең Азиянан Европаға миграцияһы ( 9 — 11 бб. бәшнәктәрҙең һәм уғыҙҙарҙың айырым төркөмдәренең Урта Волга буйына , Көньяҡ Уралға үтеп инеүе , башҡорттарҙың этногенезында ҡатнашыуы ) ; 6 ) б.э. 1-се мең йыллығы — Башҡортостан территорияһына төрлө фин- уғыр ҡәбиләләренең күсеп ултырыуы : башҡорттар менән венгрҙарҙың ( ҡара : Боронғо венгрҙар ) этник составында уртаҡ компоненттарҙың барлыҡҡа килеүе , 9 б. бәшнәктәр ҡыҫымы аҫтында башҡорттарҙың бер өлөшөнөң венгрҙар менән бер этник территорияға китеүе ; 7 ) 12 б . — Башҡортостан территорияһына ҡыпсаҡтарҙың үтеп инә башлауы ; 8 ) 13 — 14 бб . — монголдарҙың яулап алыуы ( ҡара : Монгол империяһы ) һәм Алтын Урҙаның барлыҡҡа килеүе ; 9 ) 16 б . 2-се яртыһында — көнсығыш славяндарҙың Көнсығышҡа хәрәкәте һәм Башҡортостандың Рус дәүләтенә ҡушылыуы .